## La Generalitat i el Col·legi de Registradors renoven la col·laboració per a l’avaluació de la memòria social d’entitats responsables

*** El nou acord estén dos anys més la comanda de gestió entre la Conselleria d’Hisenda i Economia i el Col·legi de Registradors
* Els registradors mercantils emetran informes i traslladaran incidències rellevants sobre les entitats sol·licitants de la certificació**

La Conselleria d’Hisenda i Economia ha formalitzat este dimecres la firma de l’addenda de pròrroga del conveni subscrit amb el Col·legi de Registradors de la Propietat i Mercantils d’Espanya per a l’emissió de l’informe sobre la memòria social de les entitats valencianes socialment responsables.

La formalització de la pròrroga s’ha dut a terme en una trobada entre la consellera d’Hisenda i Economia, Ruth Merino, i la degana-president del Col·legi de Registradors d’Espanya, María Emilia Adán.

Este acord, la vigència del qual està compresa entre març de 2025 i març de 2027, dona continuïtat a la col·laboració institucional iniciada en 2023 i reforça el paper tècnic dels registradors mercantils de la Comunitat Valenciana en el procediment d’avaluació de les memòries de responsabilitat social presentades per les entitats.

El conveni preveu, entre altres qüestions, l’obligació dels registradors d’informar l’Administració de possibles incidències detectades durant la tramitació, com la declaració de deutor fallit, la revocació del NIF, la baixa tributària o l’absència de depòsit de comptes, aspectes que poden influir en la concessió del distintiu d’entitat socialment responsable.

Fecha: 23/04/2025